laion/Wikipedia-Exotic huggingface dataset:
DBm

dBm (ka kujul dBmW) on võimsuse taset väljendava ühiku detsibellmillivatt tähis. Selle ühiku abil väljendatakse võimsust detsibellides (dB) baasvõimsuse 1 millivatt (mW) suhtes. Ühikut kasutatakse sidetehnikas, mikrolainetehnikas ja kiudoptika võrkudes, sest võimaldab lühidalt väljendada võimsusi väga laias skaalas. Suure võimsuse korral on kasutatud ka ühikut detsibellvatt (dBW), milles baasühikuks on 1 vatt (1000 mW). Nende ühikutega saab väljendada võimsuse tegelikku väärtust, erinevalt dimensioonita suuruse ühikust detsibell, mille abil mõõdetakse väärtustevahelist suhet, näiteks signaali-müra suhet. Audiostuuditehnikas ja telefonsides mõõdetakse detsibellmillivatte tavaliselt 600-oomise näivtakistusega vooluahelas, raadiosagedusvõrkudes aga enamasti 50-oomisel näivtakistusel. 0 dBm võrdub 1 millivatiga; sellest suuremad dBm väärtused on positiivsed ja väiksemad negatiivsed (miinusmärgiga). 3 dB tõus on enam-vähem võrdne võimsuse kahekordistamisega, mis tähendab, et 3 dBm võrdub umbes 2 mW. 3 dB languse korral väheneb võimsus umbes poole võrra ehk −3 dBm võrdub umbes 0,5 millivatiga. Et teisendada võimsust P millivattides (mW) võimsuse tasemeks L detsibellmillivattides (dBm), saab kasutada valemit L ( dBm ) = 10 log 10 ⁡ ( P 1 mW ) . {\displaystyle L\,{(\operatorname {dBm} )}=10\log _{10}\left({\frac {P}{1\,\operatorname {mW} }}\right).} Kui on teada võimsuse tase L (dBm), saab arvutada võimsuse (mW): P ( mW ) = 10 ( L ( dBm ) 10 ) mW . {\displaystyle P\,{(\operatorname {mW} )}=10^{^{\left({\frac {L{(\operatorname {dBm} )}}{10}}\right)}}\,\operatorname {mW} .} Järgnev tabel võtab kasulikumad näited kokku: Ühikute detsimaaleesliited Bigelow, Stephen. Understanding Telephone Electronics. Newnes. Lk 16. ISBN 978-0750671750. Carr, Joseph (2002). RF Components and Circuits. Newnes. Lk 45–46. ISBN 978-0750648448.
Air Supply

Air Supply on Austraalia soft-rock'i ansambel. Bänd sai alguse 1976. aastal Sydneys, kui lauljad Russell Hitchcock ja Graham Russell tutvusid rokkooperi "Jesus Christ Superstar" proovides. Tunnetades koostöö sobivust, moodustasid nad ansambli Air Supply. Mitu aastat tegutses bänd vaid Austraalias, kogemata mingitki tähelepanu mujalt maailmast, kuni Rod Stewart kutsus nad 1979. aastal ühte oma kontserditurneed soojendama. Saavutanud 1980. aastatel maailmas mõningast edu, lagunes bänd 1986. aastal pärast ebaõnnestunud albumi väljatulekut. Uuesti tuldi kokku 1991 ja anti välja veel mõni album, kuid ka need ei pälvinud loodetud tähelepanu. 2001. aastal andis Air Supply välja esimese stuudioalbumi pärast nelja-aastast pausi. Frank-Esler Smith – klahvpillid David Moyse – kitarr David Green – basskitarr Ralph Cooper – trummid Russell Hitchcock – vokaal Graham Russell – kitarr, vokaal Ülejäänud liikmed vahelduvad. "Air Supply" (1976) "The Whole Thing Started" (1977) "Love & Other Bruises" (1977) "Life Support" (1979) "Lost in Love" (1980) "The One That You Love" (1981) (2. koht USA edetabelis) "Now and Forever" (1982) "Air Supply" (1985) "Hearts in Motion" (1986) "The Christmas Album" (1987) "The Earth Is..." (1991) "Vanishing Race" (1993) "News from Nowhere" (1995) "The Book of Love" (1997) "Yours Truly" (2001) "Across the Concrete Sky" (2003) "Mumbo Jumbo" (2010) Air Supply koduleht (inglise keeles)
Tagaaju

Tagaaju ehk metentsefalon (ladina metencephalon ) on kesknärvisüsteemiga loomadel koljuõõnes paiknev peaaju osa. Koos müelentsefaloniga on ta embrüonaalses arengujärgus rombaju osa, temast arenevad väikeaju ja sild (pons). Fülogeneetiliselt loetakse taga-, piklik-, kesk- ja vaheaju peaaju vanemateks osadeks. Tagaaju areng, anatoomia, morfoloogia, histoloogia ja patoloogia võivad erineda nii liigiti kui ka indiviiditi. Madude embrüotel on metatalamus tuvastatav üsna kohe peale munade väljutamist. Tagaaju juurde kuuluvad (Varoliuse) sild ja väikeaju. Varoliuse sild (pons cerebri Varolii) on ventraalse pinna poolt vaadatuna lai valge ristiasetsev mõigas, mis on tagantpoolt piiristatud piklikajuga, eestpoolt ajusäärtega. Dorsaalsel küljel võtab sild koos piklikajuga osa rombaugu moodustamisest. Silla külgosad lähevad üle ajukese silla säärteks. Sillast väljuvad peaajunärvide VI ja V paari juured. Nende närvide tuumad leiduvad silla dorsaalses osas. Tagaajus paikneb osa peaaju neljandast vatsakesest - rombauk (fossa rhomboidea). Tagaajus paiknevad V- VIII kraniaalnärvide osad: V kolmiknärv (nervus trigeminus); VI eemaldajanärv (nervus abducens); VII näonärv (nervus facialis); VIII esiku-teonärv (nervus cochlearis). hammastuum (väikeajus) (nucleus dentatus) keratuum (väikeajus) (nucleus globosus) korktuum (väikeaju valgeaines) (nucleus emboliformis) motoorsed tuumad (nuclei motorii) punatuum (nucleus ruber) sillatuumad (nuclei pontis) telgiharjatuum (väikeajus) (nucleus fastigii) teotuumad (nuclei cochleares) nucleus sensibilis pontinus. "Meditsiinisõnastik" 757:2004. Enn Ernits, Esta Nahkur,"Koduloomade anatoomia", Eesti Maaülikool, Tartu, Halo Kirjastus, lk 352, 2013, ISBN 978-9949-426-28-8. Bertola, Laura D; Ott, Elisabeth B; Griepsma, Sander; Vonk, Freek J; Bagowski, Christoph P, Developmental expression of the alpha-skeletal actin gene, Journal: BMC Evolutionary Biology Vol. 8 Issue 1, DOI: 10.1186/1471-2148-8-166, Published: 2008-12-01, Veebiversioon (vaadatud 11.03.2014) (inglise keeles) Comparative Vertebrate Anatomy, Veebiversioon (vaadatud 11.03.2014) (inglise keeles) Bertola, Laura D; Ott, Elisabeth B; Griepsma, Sander; Vonk, Freek J; Bagowski, Christoph P, Developmental expression of the alpha-skeletal actin gene, Journal: BMC Evolutionary Biology Vol. 8 Issue 1, DOI: 10.1186/1471-2148-8-166, Published: 2008-12-01, Veebiversioon (vaadatud 11.03.2014) (inglise keeles) Selles artiklis on kasutatud ingliskeelset artiklit en:Metencephalon ja saksakeelset artiklit seisuga de:Metencephalon 11.03.2014.
Boodontinae

Boodontinae on madude alamsugukond. Alamsugukonda Boodontinae klassifitseeritakse järgmised maoliigid: Bothrolycus Bothrophthalmus Buhoma (esialgne klassifikatsioon) Chamaelycus Dendrolycus Dipsina Dromophis Duberria (esialgne klassifikatsioon) Gonionotophis Grayia Hormonotus Lamprophis Lycodonomorphus Lycophidion Macroprotodon Mehelya Montaspis (esialgne klassifikatsioon) Pseudaspis Pseudoboodon Pythonodipsas Scaphiophis. Sissekanne EOL-is Selles artiklis on kasutatud ingliskeelset artiklit en:Colubridae seisuga 11.03.2014.
Gonionotophis

Gonionotophis on maoperekond. Perekonda Gonionotophis klassifitseeritakse roomajate andmebaasis järgmised maoliigid: Gonionotophis brussauxi (Mocquard, 1889) Gonionotophis capensis (Smith, 1847) Gonionotophis crossi (Boulenger, 1895) Gonionotophis egbensis (Dunger, 1966) Gonionotophis gabouensis (Trape & Mané, 2005) Gonionotophis grantii (Günther, 1863) Gonionotophis guirali (Mocquard, 1887) Gonionotophis klingi Matschie, 1893 Gonionotophis laurenti (De Witte, 1959) Gonionotophis nyassae (Günther, 1888) Gonionotophis poensis (Smith, 1849) Gonionotophis savorgnani (Mocquard, 1887) Gonionotophis stenophthalmus (Mocquard, 1887) Gonionotophis unicolor (Boulenger, 1910) Gonionotophis vernayi Bogert, 1940. Neid võib kohata Kesk-Aafrikas. Peter Uetz & Jakob Hallermann, Gonionotophis Roomajate andmebaas veebiversioon (vaadatud 11.03.2014) (inglise keeles) Sissekanne ADW-s Sissekanne Catalogue of Life'is Sissekanne IUCN-is Sissekanne NCBI-s Sissekanne Roomajate andmebaasis Sissekanne veebisaidil Wikispecies Benedetto Lanza, Donald G. Broadley, A review of the genus Gonionotophis in north-eastern Africa (Squamata: Lamprophiidae), Acta Herpetologica 9(1): 89-97, 2014, DOI: 10.13128/Acta_Herpetol-11929 Selles artiklis on kasutatud prantsuskeelset artiklit fr:Gonionotophis seisuga 11.03.2014.
Leelo Keevallik

Leelo Keevallik (sündinud 13. septembril 1969) on eesti keeleteadlane. Ta on Linköpingi Ülikooli keele ja kultuuri professor. Keevallik lõpetas 1987. aastal Tallinna 7. Keskkooli ja 1992. aastal Tartu Ülikooli eesti filoloogia eriala. Õppeaastal 1993/94 oli ta Oxfordi Ülikooli stipendiaat. 1994. aastal kaitses Tartu Ülikooli üldkeeleteaduse õppetoolis magistriväitekirja "-nud varieerumine tänapäeva eesti kõnekeeles". Ta oli doktorantuuris Uppsala Ülikoolis, kus kaitses 2004. aastal väitekirja "From Interaction to Grammar: Estonian Finite Verb Forms in Conversation". Külalisteaduri ja järeldoktorina töötanud California Ülikoolis (UCSB ja UCLA). Uppsala Ülikooli (2007) ja Helsingi Ülikooli (2012) dotsent. Ta on mänginud filmis "Kevad südames" (1985). Ta on uurinud eesti keele pragmaatikat ja grammatikat, kõnekeele partikleid ja igapäevasuhtlust, avaldanud töid tantsuõpetajate keelest. Leelo Keevallik on Sirje ja Andres Keevalliku tütar. Tema õde on teatri- ja filmikunstnik Liina Keevallik. Tema isapoolne vanaisa oli põllumajandusteadlane ja emapoolne vanaisa oli füüsik. Leelo Keevallikul on kolm last. "Leelo Keevallik Eesti Filmi Andmebaasis". Leelo Keevallik Linköpingi Ülikooli kodulehel
Ravimi geneeriline nimetus

Ravimi geneeriline nimetus ehk rahvusvaheline ravimi mittepatenteeritud nimi ehk geneeriline nimetus (lüh: INN, inglise international nonproprietary name; või lüh: DCI, ladina denominatio communis internationalis) on ravimi toimeainepõhine nimetus, mis on soovitatud Maailma Terviseorganisatsiooni poolt üldiseks kasutamiseks. ravimi tootenimi "Meditsiinisõnastik" 646:2004. The use of stems in the selection of International Nonproprietary Names (INN) for pharmaceutical substances, WHO/EMP/QSM/2011.3, Veebiversioon (vaadatud 11.03.2014) (inglise keeles) Selles artiklis on kasutatud saksakeelset artiklit de:Internationaler Freiname seisuga 11.03.2014.
Mehelya

Mehelya on maoperekond. Perekonna klassifikatsioon pole päris selge, osad autorid soovitavad analüüside alusel perekonna nimeks hoopis Gonionotophist. Perekonda Mehelya klassifitseeritakse järgmised maoliigid: Mehelya capensis (A. Smith, 1847) Mehelya crossi (Boulenger, 1895) Mehelya egbensis Dunger, 1966 Mehelya gabouensis Trape & Mané, 2005 Mehelya guirali (Mocquard, 1887) Mehelya laurenti de Witte, 1959 Mehelya nyassae (Günther, 1888) Mehelya poensis (A. Smith, 1849) Mehelya stenopthalmus (Mocquard, 1887) Mehelya vernayi Bogert, 1940 Neid võib kohata Sahara-taguses Aafrikas. Maoperekond kannab Ungari zooloogi Lajos Méhelÿ (1862 – 1953) auks nime Mehelya. Kelly, C.M.R., et al. 2010. Molecular systematics of the African snake family Lamprophiidae Fitzinger, 1843 (Serpentes: Elapoidea), with particular focus on the genera Lamprophis Fitzinger 1843 and Mehelya Csiki 1903. Mol. Phylogenet. Evol. 58 (3): 415-426. Mehelya (Genus), Veebiversioon (vaadatud 11.03.2014) (inglise keeles) Bill Branch, William R. Branch,A Photographic Guide to Snakes, Other Reptiles and Amphibians of East Africa, lk 37 -38, 2005, Google'i raamat veebiversioon (vaadatud 11.03.2014) (inglise keeles) Selles artiklis on kasutatud ingliskeelset artiklit en:Mehelya seisuga 11.03.2014.
Sambia president

Sambia president on Sambia Vabariigi riigipea. Ta on ühtlasi valitsusjuht ja kaitsevägede juhataja. Presidendi ametikohustused ja tema valimise korra sätestab 1991. aastal vastu võetud põhiseadus. Presidendi ametiaeg on viis aastat. Kedagi ei tohi valida presidendiks rohkem kui kaheks ametiajaks. Presidendi valib rahvas otsestel valimistel. Hääleõiguslikud on kõik vähemalt 18-aastased valijaks registreerunud isikud. Presidendiks võib kandideerida vähemalt 35-aastane Sambia kodanik, kes on mõne partei liige või kellel on mõne partei toetus ja kes vastab kõigile nõudmistele, mis esitatakse parlamenti kandideerimisel. Kui ükski kandidaat ei saa esimeses valimisvoorus üle 50 protsendi häältest, korraldatakse teine voor. Kui ka teises voorus ei saa ükski kandidaat üle 50 protsendi häältest, valib kahe enim hääli saanud kandidaadi seast presidendi parlament. Kui üles seatakse ainult üks presidendikandidaat, nimetatakse ta ametisse ilma valimisteta. President vannutatakse ametisse valimistulemuse väljakuulutamise päeval. Presidendil on muu hulgas õigus Rahvuskogu laiali saata; nimetada ametisse diplomaate ja kõrgeid riigiametnikke, allkirjastada rahvusvahelisi lepinguid, anda armu ja määrata riiklikke aumärke. President nimetab Rahvuskogu liikmete seast asepresidendi ja ministrid. Asepresidendil on volitused ainult presidendi antud ülesannete piires. Juhul, kui president sureb või pole mingil põhjusel suuteline oma ametikohustusi täitma, asub tema kohuseid täitma asepresident. Esimene Sambia president oli alates riigi iseseisvumisest aastal 1964 kuni 1991. aastani ametis olnud Kenneth Kaunda. Tema ametisoleku ajal täitis valitsusjuhi ülesandeid peaminister. Alates 24. augustist 2021 on president Hakainde Hichilema. Sambia riigipeade loend Zambian Constitution Presidency of Zambia (veebisait ei tööta ajutiselt) Zambian Constitution
Ämblikuvõrkkest

Ämblikuvõrkkestaks ehk arahnoideaks (ladina keeles arachnoidea mater) nimetatakse kesknärvisüsteemiga loomadel peaaju ja seljaaju ühte kesta. Ämblikuvõrkkesta areng, anatoomia, morfoloogia, histoloogia ja patoloogia võivad erineda nii liigiti kui ka indiviiditi. Madudel on ämblikuvõrkkesta vähe uuritud. Ämblikuvõrkkest on kolmest ajukesta kihist keskmine. Kesta ja peakolju vahel paikneb aju-kõvakest (dura mater encephali) ja nende vahel on subduraalruum, mis sisaldab ajuvedelikku. Ämblikuvõrkkestale järgneb peaaju kattev pehmekest (pia mater) ja nende vahel on subarahnoidaalruum (cavitas subarachnoidealis), mis sisaldab aju ainevahetuses osalevat lümfitaolist ajuvedeliku. Aju pehmekesta ja ämblikuvõrkkesta nimetatakse koos vahel ka leptomeningeseks. Ämblikuvõrkkest on õhuke, veresoonteta läbikumav leste. Ämblikuvõrkkestast sopistuvad veenide sisse kurrud- ämblikuvõrkkesta sõmervohandid (granulationes arachnoideae), nende kaudu imendub aju-seljaajuvedelik venoossesse vereringesse. Seljaaju ämblikuvõrkkest (arachnoidea mater spinalis) on seljaajukestadest keskmine. Inimestel seostatakse ämblikuvõrkkestaga mitmeid haiguslikke seisundeid. Ämblikuvõrkkestapõletik on arahnoidiit. Pehmekesta ja ämblikuvõrkkesta põletik on leptomeningiit. Subarahnoidaalne hemorraagia on ämblikuvõrkkestaalune verejooks. Ämblikuvõrkkestaga seostatakse ka hea ja pahaloomulisi kasvajaid. Meeli Roosalu. "Inimese anatoomia", Kirjastus Koolibri, lk 213, 2010, ISBN 978-9985-0-2606-9. "Meditsiinisõnastik" 406:2004. Walter Nienstedt, Osmo Hänninen, Antti Arstila, Stig-Eyrik Björkqvist. "Inimese füsioloogia ja anatoomia", Werner Söderström Osakeyhtiö, Kirjastus Medicina, 6 trükk, lk 552, 2011, toimetaja Georg Loogna, tõlkija Heli Kõiv, keeletoimetaja Tiiu Sulsenberg, ISBN 9985-829-36-0. Sissekanne Encyclopaedia Britannicas Sissekanne Terminologia Anatomicas A14.1.01.201: Arachnoidea mater. Ämblikuvõrkkest A14.1.01.204: Arachnoidea mater cranialis A14.1.01.218: Arachnoidea mater spinalis
Hessische Bergstrasse

Hessische Bergstrasse ehk Hesseni mägitänav on Saksamaa kõige väiksem veinipiirkond. See asub Hesseni liidumaal Selle pindala on 450 hektarit ja sealt tuleb ligikaudu 0,5% Saksamaa veinitoodangust. Väikese tootmismahu tõttu selle veinipiirkonna veine väljaspool Saksamaad eriti ei kohta. "Hessische Bergstrasse", märts 2014
Kuala Lumpuri rahvusvaheline lennujaam

Kuala Lumpuri rahvusvaheline lennujaam on lennujaam Kagu-Aasias Malaisias, umbes 45 kilomeetri kaugusel Kuala Lumpuri kesklinnast lõunakagus. Rajatise maksumus oli 3,5 miljardit USD. Kuala Lumpur on sõlmlennujaamaks järgmistele peamistele ettevõtetele: Malaysia Airlines, MASkargo, AirAsia, AirAsia X, Malindo Air. Lennujaama aastane läbilaskevõime on 40 miljonit reisijat ja 1,2 miljonit tonni laadungit. 2011. aastal oli lennujaam rahvusvaheliste reisijate arvult maailmas 9. kohal ja 4. kohal Aasias. Lennujuhtimiskeskus "World Aero Data". Originaali arhiivikoopia seisuga 11. märts 2014. Vaadatud 11. märtsil 2014. WMKK - KL INTERNATIONAL/SEPANG at Department of Civil Aviation Malaysia "History of KLIA". 1998. Originaali arhiivikoopia seisuga 5. märts 2008. Vaadatud 11. märtsil 2014. "Malaysia Airports Holding Berhad KLIA Operational Statistics". Originaali arhiivikoopia seisuga 29. juuli 2013. Vaadatud 11. märtsil 2014.  Kuala Lumpuri rahvusvaheline lennujaam – pildid, videod ja helifailid Wikimedia Commonsis www.klia.com.my Koduleht Kuala Lumpur International Airport Real Time Flight Schedule KLIA Low Cost Carrier (LCC) Terminal Website KLIA Info Pages
Reverberaator

Reverberaator on seade, milles kunstlikult pikendatakse ülekantavaid helisid, lastes neil aeglaselt sumbuda. See jätab kuulajale mulje, nagu toimuks ülekanne suure reverberatsiooniajaga ruumist. Reverberaator sisaldab ühe või mitu viitlüli ja tagasisideahela. Läbi tagasisideahela antakse osa ajaliselt nihutatud väljundsignaalist uuesti reverberaatori sisendisse, millest tekib signaali ringlemine. Tänu sellele saadaksegi ülekantavate helide kunstlik pikenemine ning aeglane sumbumine. Reverberaatoril peab olema suur kajaimpulsside tihedus (1000 impulssi sekundis) väljundis, konstantne sageduskarakteristik kogu kuuldesageduse piirkonnas ja müratase alla -60 dB. Reverberatsiooniaeg peab olema reguleeritav vahemikus 1...5 s. Viite saamiseks kasutatakse kas kajaruumi, magnetofoni, diskreetset mäluseadet või mingit muud viitseadet metallplaadi, spiraalvedru või torujuhiga. Kajaruumreverberaator Magnetlintreverberaator Magnettrummelreverberaator Plaatreverberaator Vedrureverberaator Digitaalne reverberaator Torureverberaator Eiskop-Sillart 1988: Ilmar Eiskop ja Aleksander Sillart. "Akustika ja helitehnika". Tallinn Valgus. 1988.
Austria veinid

Austria veinid on sageli kuivad valged veinid ja sageli tehtud viinamarjasordist Grüner Veltliner. Ligikaudu 30% veinitoodangust on punased veinid, mille tootmiseks kasutatakse viinamarjasorte Blaufränkisch, Pinot noir ja kohalikku viinamarjasorti Zweigelt. Austriast on pärit firma Riedel – ettevõte, mis toodab maailma kõige eksklusiivsemaid ja hinnalisemaid veiniklaase. Wachau Kremstal Kamptal Traisental Wagram Weinviertel Carnuntum Thermenregion Neusiedlersee Leithaberg Rosalia Mittelburgenland Eisenberg Viini veinipiirkond Vulkanland Steiermark Südsteiermark Weststeiermark Alam-Austria veinipiirkond asub Austria kirdeosas ja tegemist on Austria suurima veinipiirkonnaga – sealt tuleb ligikaudu pool Austria veinitoodangust. Jaguneb kaheksaks alampiirkonnaks: Wachau Kremstal Kamptal Traisental Wagram (varasem nimetus Donauland ehk "Doonau maa") Weinviertel Carnuntum Thermenregion Burgenland asub Austria idaosas. Veinikasvatuspiirkond asub Neusiedli järve kaldal ja sellel on suur mõju sellest piirkonnast tulevatele veinidele. Selles piirkonnas toodetakse peamiselt punaseid veine. Jaguneb neljaks alampiirkonnaks: Neusiedlersee Leithaberg Rosalia Mittelburgenland Eisenberg Viin on Austria pealinn ja see on ainukene pealinn millel on nii pikk veinide tootmise traditsioon. Täpsemalt loe artiklist Viini veinipiirkond. Steiermark on Austria kõige lõunapoolseim piirkond ja sellel piirkonnal on ühine piir Sloveeniaga. Jaguneb kolmeks alampiirkonnaks: Vulkanland Steiermark ehk Vulkaaniline maa Steiermark Südsteiermark ehk Lõuna-Steiermark Weststeiermark ehk Lääne-Steiermark Districtus Austriae Controllatus on Austria kvaliteedisüsteem, mida asuti juurutama 2003. aastal. Austria teistest veinipiirkondadest eristub Wachau. Selles piirkonnas jagunevad veinid kolme kvaliteediklassi: Steinfeder Federspiel Smaragd Austria veinid oesterreichwein.at Veinimaailm - veinimaailm.com
Postimehe aasta arvamusliider

Aasta arvamusliider on ajalehe Postimees antav aunimetus. Nimetusega tunnustatakse inimest, kelle tegevust Eesti ajakirjanduses ja ühiskonnas peetakse Johann Voldemar Jannseni vääriliseks. Nimetuse saajale antakse Jannseni kujuke (autor skulptor Mati Karmin). 2005 Rein Veidemann 2006 Marju Lauristin 2007 Mihkel Mutt 2008 Enn Soosaar 2009 Erkki Bahovski 2010 David Vseviov 2011 Andres Arrak 2012 Edward Lucas 2013 Tiina Kangro 2014 Ilmar Raag 2015 Jüri Vendik 2016 Jaak Jõerüüt 2017 Raul Rebane 2018 Mihhail Lotman 2019 Ivan Makarov 2020 jäi välja andmata 2021 Maarja Vaino 2022 Lauri Vahtre 2023 Jüri Reinvere 2024 Rainer Saks Aasta arvamusliider – David Vseviov Postimehe 2013. aasta arvamusliidriks sai Ilmar Raag Postimehe aasta arvamusliidri tiitli sai Jüri Vendik. Postimees, 10.02.2015 Postimehe aasta arvamusliidri tiitli sai Jaak Jõerüüt Postimehe aasta arvamusliidri tiitli sai Raul Rebane Postimehe aasta arvamusliidri tiitli sai Ivan Makarov, Postimees, 28.03.2019
Järelkõla kestus

Järelkõla kestus ehk reverberatsiooniaeg ajavahemik, mille vältel helienergia tihedus väheneb pärast heliallika tekitatud heli järsku lakkamist miljon korda (vastavalt helirõhk väheneb tuhat korda) ehk 60 dB võrra. Järelkõla kestus (tähis T60 või RT, ingl k sõnadest reverberation time) on ruumiakustika tuntuim tunnussuurus. Järelkõla kestus sõltub ruumi mahust ja akustilistest omadustest, samuti helide loomusest. Kui ruumi heliväli on difuusne, on järelkõla kestusel, ruumalal V [ m 3 ] {\displaystyle V\,\mathrm {[m^{3}]} } ja neeldumispinnal A [ m 2 s a b ] {\displaystyle A\,[\mathrm {m} ^{2}\,\mathrm {sab} ]} Sabine'i valemi kohaselt seos: T 60 = 0 , 16 V A , {\displaystyle T_{60}=0,16{\frac {V}{A}},} kus ruumi ekvivalentne neeldumispind A {\displaystyle A} on ühikutes sabiin (m2 sab). Järelkõla Reverberaator Kajamasin Kajaruum Sabiin Mikko Kylliäinen, Valtteri Hongisto (2009). Hoonete akustiline projekteerimine : akustika alused. Tallinn: ET INFOkeskus OÜ. Lk 51. Ilmar Eiskop, Aleksander Sillart. Akustika ja helitehnika. Tallinn, Valgus, 1992 Mikko Kylliäinen, Valtteri Hongisto. Hoonete akustiline projekteerimine: akustika alused. Tallinn, ET-INFOkeskuses AS, 2009
DCI

DCI on: ravimi geneerilise nimetuse ladinakeelne lühend 'Decimomannu lennujaama IATA-kood
Liivamadu

Liivamadu (Psammophis) on maoperekond. Liivamadude perekonda klassifitseeritakse roomajate andmebaasis järgmised maoliigid: Psammophis aegyptius Marx, 1958 Psammophis angolensis (Bocage, 1872) Psammophis ansorgii Boulenger, 1905 Psammophis biseriatus Peters, 1881 Psammophis brevirostris Peters, 1881 Psammophis condanarus (Merrem, 1820) Psammophis crucifer (Daudin, 1803) Psammophis elegans (Shaw, 1802) Psammophis indochinensis Smith, 1943 Psammophis jallae Peracca, 1896 Psammophis leightoni Boulenger, 1902 Psammophis leithii Günther, 1869 Psammophis leopardinus Bocage, 1887 Psammophis lineatus (Duméril, Bibron & Duméril, 1854) Psammophis lineolatus (Brandt, 1836) Psammophis longifrons Boulenger, 1896 Psammophis mossambicus Peters, 1882 Psammophis namibensis Broadley, 1975 Psammophis notostictus Peters, 1867 Psammophis orientalis Broadley, 1977 Psammophis phillipsi (Hallowell, 1844) Psammophis praeornatus (Schlegel, 1837) Psammophis pulcher Boulenger, 1895 Psammophis punctulatus Duméril, Bibron & Duméril, 1854 Psammophis rukwae Broadley, 1966 Psammophis schokari (Forskål, 1775) Psammophis sibilans (Linnaeus, 1758) Psammophis subtaeniatus Peters, 1882 Psammophis sudanensis Werner, 1919 Psammophis tanganicus Loveridge, 1940 Psammophis trigrammus Günther, 1865 Psammophis trinasalis Werner, 1902 Psammophis zambiensis Hughes, 2002. Neid võib kohata Aafrikas ja Aasias. Loomade elu 5:288. Peter Uetz & Jakob Hallermann, Psammophis Roomajate andmebaas veebiversioon (vaadatud 11.03.2014) (inglise keeles) Sissekanne ADW-s Sissekanne Catalogue of Life-s Sissekanne IUCN-is Sissekanne NCBI-s Sissekanne Roomajate andmebaasis Sissekanne veebisaidil Wikispecies Selles artiklis on kasutatud prantsuskeelset artiklit fr:Psammophis seisuga 11.03.2014.
Helmuth von Moltke

Helmuth von Moltke on mitme inimese nimi. Helmuth Karl Bernhard Graf von Moltke ehk Helmuth Moltke vanem (1800–1891) oli sõjaväelane, Preisimaa ja hiljem Saksamaa kindralstaabi ülem. Helmuth Johannes Ludwig von Moltke ehk Helmuth Moltke noorem (1848–1916) oli eelmise vennapoeg, Saksamaa kindralstaabi ülem Esimese maailmasõja alguses. Helmuth James von Moltke (1907–1945) oli Hitleri-vastase opositsiooni juhte.